1.3 ลักษณะการประกอบธุรกิจ

1.3.1 การเปลี่ยนแปลงและพัฒนาการที่สำคัญ

บริษัทฯ
มีการเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในระยะเวลาหลายปีที่ผ่านมา
ดังต่อไปนี้

ปี 2547

-   ภายหลังจากที่บริษัทฯ ได้เข้าสู่กระบวนการปรับโครงสร้างหนี้ของธนาคารแห่งประเทศไทย
    ซึ่งกำกับดูแลโดยคณะกรรมการปรับโครงสร้างหนี้ในเดือนกุมภาพันธ์ 2542
    โดยที่ประชุมเจ้าหนี้สถาบันการเงินได้ให้บริษัทฯ ยื่นคำร้องขอฟื้นฟูกิจการกับศาลล้มละลายกลาง
    และต่อมาบริษัทฯ ได้ยื่นคำร้องขอฟื้นฟูกิจการต่อศาลล้มละลายกลาง
    ตามมติของสถาบันการเงินเมื่อวันที่ 24 มกราคม 2543 ซึ่งศาลสั่งให้ฟื้นฟูกิจการของบริษัทฯ
    และแต่งตั้งให้บริษัท จีทีที แพลนเนอร์ จำกัด เป็นผู้ทำแผนฟื้นฟูกิจการของกิจการ เมื่อวันที่ 22
    กุมภาพันธ์ 2543 บริษัทฯ ได้ดำเนินการเป็นผลสำเร็จตามเงื่อนไขที่ระบุไว้ในแผนฟื้นฟูกิจการ
    ดังนั้น ผู้บริหารแผนจึงได้ร้องขอต่อศาลล้มละลายกลาง ให้ยกเลิกการฟื้นฟูกิจการของบริษัทฯ
    ซึ่งศาลล้มละลายกลางได้มีคำสั่งยกเลิกการฟื้นฟูกิจการเมื่อวันที่ 28 เมษายน 2547 ดังนั้น
    อำนาจหน้าที่ในการจัดการกิจการและทรัพย์สินของบริษัทฯ
    กลับมาเป็นของผู้บริหารและผู้ถือหุ้นของบริษัทฯ ตามกฎหมายต่อไป
    นับตั้งแต่วันที่ศาลล้มละลายกลางมีคำสั่ง

-   บริษัท พี เอ อี เทคนิคอล เซอร์วิส จำกัด ซึ่งบริษัทฯ ถือหุ้นร้อยละ 99.99
    โดยมีทุนจดทะเบียน 20 ล้านบาท เรียกชำระค่าหุ้น 12 ล้านบาท ทำให้ทุนชำระทั้งสิ้นเป็น 15
    ล้านบาท ในวันที่ 24 กันยายน 2547

ปี 2548

-   บริษัทฯ ได้ชำระเงินค่าหุ้นจำนวน 15 ล้านบาท เพื่อการเพิ่มทุนของ บริษัท พี เอ อี
    เทคนิคอล เซอร์วิส จำกัด ซึ่งเป็นบริษัทย่อยทำให้มีทุนจดทะเบียน 35 ล้านบาท
    โดยได้มีการเรียกชำระค่าหุ้นเต็มจำนวน

ปี 2549

-   บริษัทฯ ได้ลดทุนเหลือ 383 ล้านบาท และลดมูลค่าหุ้นจากหุ้นละ 10 บาท เหลือหุ้นละ 1 บาท
    พร้อมกับเพิ่มทุนอีก 191.50 ล้านบาท โดยจำหน่ายหุ้นเพิ่มทุนให้แก่ผู้ถือหุ้นเดิมตามสัดส่วน
    มีผลให้ทุนเรียกชำระแล้วของบริษัทฯ เพิ่มเป็น 574.50 ล้านบาท

-   บริษัทฯ
    ได้ดำเนินการแก้ไขเหตุแห่งการเพิกถอนตามเกณฑ์ของตลาดหลักทรัพย์แห่งประเทศไทยเรียบร้อยแล้ว
    และได้เปิดทำการซื้อขายหลักทรัพย์ของบริษัทฯ อีกครั้งวันที่ 9 ตุลาคม 2549

ปี 2550

-   กลุ่มบริษัท Global Process System Inc. (GPS)
    ซึ่งมีสำนักใหญ่อยู่ที่สาธารณรัฐอาหรับเอมีเรตส์ เป็นผู้เชี่ยวชาญในด้านการผลิต
    และออกแบบทางวิศวกรรมเกี่ยวกับอุปกรณ์การผลิตน้ำมัน และก๊าซธรรมชาติ
    ซึ่งมีความพร้อมด้านการลงทุนและบุคคลากร
    ได้เข้าร่วมเป็นพันธมิตรทางธุรกิจโดยการร่วมลงทุนกับทางบริษัทฯ ถือหุ้นในสัดส่วนร้อยละ
    17.50 ของทุนจดทะเบียนที่ชำระแล้ว

-   บริษัทฯ ได้จัดตั้งระบบคุณภาพเพื่อกำกับ และเป็นแนวทางการดำเนินงานในส่วนต่างๆ
    ภายในองค์กร โดยเล็งเห็นว่าในการประกอบธุรกิจปัจจุบัน
    บริษัททั้งในและต่างประเทศจะร่วมธุรกิจกันบนพื้นฐานของการทำงานที่เป็นระบบสากล
    โดยเฉพาะอย่างยิ่งธุรกิจด้านน้ำมันและก๊าซ ดังนั้น บริษัทฯ
    วางเป้าหมายที่จะได้การรับรองระบบคุณภาพ ISO และให้สอดคล้องกับผู้ร่วมทุนต่างประเทศ
    (GPS) ซึ่งมีระบบคุณภาพนี้อยู่แล้ว จึงได้จัดตั้งฝ่ายระบบคุณภาพขึ้นในเดือนกันยายน 2550
    โดยมีตัวแทนจากผู้บริหารกำกับดูแลระบบคุณภาพ (Quality Management
    Representative) และดำเนินการคัดเลือกจัดจ้างบริษัทที่ปรึกษาชื่อ บริษัท แมสบิสซ์ จำกัด
    เมื่อวันที่ 6 ธันวาคม 2550 ให้เป็นผู้วางระบบ การจัดทำเอกสาร
    และการอบรมให้เป็นไปตามข้อกำหนดของระบบคุณภาพสากล (ISO 9001: 2000)

ปี 2551

-   บริษัทฯ จัดเตรียมความพร้อมด้านบุคลากร และระบบเอกสารที่เกี่ยวกับการรับรองระบบคุณภาพ
    ISO พร้อมกับรับการตรวจสอบเพื่อการรับรองระบบ จากหน่วยงานรับรองระบบคุณภาพ
    (Certify Body) TUV-SUD ซึ่งได้ผ่านเกณฑ์การตรวจสอบ ต่อมาบริษัทฯ ได้ใบรับรอง
    (Certificate) ด้านการออกแบบ (Design) การประกอบติดตั้งงานอุตสาหกรรม
    (Fabrication) การจัดซื้อจัดหา (Procurement) และการทดสอบทั้งระบบ
    (Commissioning) ในธุรกิจน้ำมัน ก๊าซ และอุตสาหกรรมที่เกี่ยวเนื่อง ทั้งนี้
    ใบรับรอง(Certificate) ได้มีผลบังคับใช้ตั้งแต่วันที่ 2 กรกฏาคม 2551
    และจะมีการต่ออายุของใบรับรองทุกๆ 3 ปี

-   บริษัทได้ทำการเพิ่มทุนจำนวน 406,606,362 หุ้น โดยมูลค่าที่ตราไว้หุ้นละ 1 บาท
    เป็นจำนวน 981,106,362 หุ้น เพื่อ

1.  เสนอขายให้แก่ GPS จำนวน 100,537,500 หุ้น ในราคาหุ้นละ 1.10 บาท

  2. รองรับการออก และเสนอขายใบสำคัญแสดงสิทธิที่จะซื้อหุ้นสามัญของบริษัทฯ แก่ GPS จำนวน
  254,363,862 หุ้น โดยกำหนดให้ใช้สิทธิซื้อหุ้นสามัญของบริษัทฯ ในอัตราส่วนใบสำคัญแสดงสิทธิ
  1 หน่วยต่อหุ้นสามัญ 1 หุ้น ในราคาหุ้นละ 1.32 บาท อายุของใบสำคัญแสดงสิทธิ 1 ปี
  สิ้นสุดวันที่ 22 กุมภาพันธ์ 2552

  3. รองรับการออก และเสนอขายใบสำคัญแสดงสิทธิที่จะซื้อหุ้นสามัญของบริษัทฯ
  ให้แก่กรรมการและพนักงานจำนวน 51,705,000 หุ้น
  โดยกำหนดให้ใช้สิทธิซื้อหุ้นสามัญของบริษัทในอัตราส่วนใบสำคัญแสดงสิทธิ 1 หน่วยต่อหุ้นสามัญ 1
  หุ้น ในราคาหุ้นละ 1.65 บาท อายุของใบสำคัญแสดงสิทธิ 5 ปี

-   บริษัทจัดหางาน พี เอ อี คอนสตรัคชั่น จำกัด
    ซึ่งเป็นบริษัทย่อยที่ได้มีการจดทะเบียนเปลี่ยนแปลงชื่อใหม่เป็น บริษัท พีเออี คอนสตรัคชั่น
    จำกัด เมื่อวันที่ 21 ธันวาคม 2550 ได้จดทะเบียนเปลี่ยนแปลงชื่อใหม่อีกครั้งเป็น บริษัท
    พีเออี คอนสตรัคชั่น รีซอร์สเซส จำกัด เมื่อวันที่ 6 มิถุนายน 2551

-   ในเดือนสิงหาคม 2551 บริษัท แปซิฟิค รีซอร์สเซส อินเตอร์เนชั่นแนล จำกัด
    ซึ่งเป็นบริษัทย่อย ได้เข้าซื้อทรัพย์สินของ บริษัท ดับบลิวเอ็นเอสอาร์ เอ็นจิเนียริ่ง จำกัด
    ซึ่งประกอบธุรกิจรับเหมางานติดตั้งระบบไฟฟ้า เครื่องมือวัด
    และการให้บริการเครื่องมืออุปกรณ์ในกลุ่มปิโตรเคมี โรงกลั่นน้ำมัน โรงผลิตกระแสไฟฟ้า
    และบริษัทในนิคมอุตสาหกรรมต่างๆ ซึ่งมีมูลค่ารวมของรายการทั้งสิ้น 123.70 ล้านบาท
    (ประกอบด้วยหนี้สินจำนวน 88.2 ล้านบาท และเงินสดที่ต้องชำระเพิ่มอีก 35.5 ล้านบาท)
    และได้จดทะเบียนเปลี่ยนแปลงชื่อใหม่เป็น บริษัท ดับบลิวเอ็นเอสอาร์ แปซิฟิค จำกัด เมื่อวันที่
    2 กันยายน 2551

-   ในเดือนธันวาคม 2551 ได้มีการปรับโครงสร้างการถือหุ้นของบริษัท ดับบลิวเอ็นเอสอาร์
    แปซิฟิค จำกัด โดย Innovative Technologies (iNe) Ltd. (Cayman)
    ซึ่งเป็นบริษัทย่อยของ GPS เข้ามาถือหุ้นคิดเป็นร้อยละ 30 และคุณโสภา สงวนหงษ์
    กรรมการบริหารของ บริษัท ดับบลิวเอ็นเอสอาร์ แปซิฟิค จำกัด
    ซึ่งอดีตเคยเป็นกรรมการผู้จัดการของ บริษัท ดับบลิวเอ็นเอสอาร์ เอ็นจิเนียริ่ง จำกัด
    ถือหุ้นสามัญร้อยละ 9.9

ปี 2552

-   บริษัทฯ ได้ทำการปรับปรุงและขยายศักยภาพของโรงประกอบทั้ง 2 แห่ง ที่จังหวัดสงขลา
    และจังหวัดระยอง เพื่อรองรับการเติบโตของตลาด

-   ผลจากวิกฤตเศรษฐกิจที่กระทบต่อตลาดหุ้นทั่วโลก รวมทั้งตลาดหุ้นไทย
    ทำให้มูลค่าตลาดของหุ้นบริษัทฯ ลดต่ำลงกว่าราคา 1.32
    บาทต่อหุ้นซึ่งเป็นราคาที่ตกลงในใบสำคัญแสดงสิทธิ จากสถานการณ์ดังกล่าว GPS
    ตัดสินใจไม่ใช้สิทธิซื้อหุ้นบริษัทฯ ตามกำหนด ดังนั้น แผนการขยายงาน
    และการลงทุนของบริษัทฯ จึงหยุดชะงัก
    อันเป็นผลมาจากเม็ดเงินที่คาดว่าจะได้รับไม่เป็นไปตามการคาดการณ์

-   เพื่อรองรับการเติบโตของอุตสาหกรรมในบริเวณระยอง และนิคมอุตสาหกรรมมาบตาพุด
    รวมทั้งขยายตลาดของบริษัทฯ ทั้งในและต่างประเทศ บริษัทฯ
    ยื่นขอรับการส่งเสริมการลงทุนต่อ คณะกรรมการส่งเสริมการลงทุนในวันที่ 5 มกราคม 2552
    โดยเลือกโรงงานสาขาที่ระยองเป็นโรงงานนำร่อง ซึ่งเป็นกิจการผลิตโครงสร้างโลหะ
    (Steel Structures) ที่ใช้ในการก่อสร้าง และอุปกรณ์สำหรับงานอุตสาหกรรม
    (Fabrication Industry) ประเภท 4.19 ต่อมา
    คณะกรรมการส่งเสริมการลงทุนได้มีมติอนุมัติให้การส่งเสริมการลงทุน ตามบัตรส่งเสริมเลขที่
    1476(2)/2552 ลงวันที่ 12 มิถุนายน 2552 โดยได้รับสิทธิประโยชน์หลักๆ ดังต่อไปนี้คือ

1.  ได้ลดหย่อนอากรขาเข้าสำหรับเครื่องจักรกึ่งหนึ่งเฉพาะอากรขาเข้าตั้งแต่ร้อยละ 10 ขึ้นไป

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการรวมกันไม่เกินร้อยละ
    100 ของเงินลงทุน ไม่รวมค่าที่ดิน และทุนหมุนเวียนมีกำหนดไม่เกิน 3
    ปีนับแต่วันที่เริ่มมีรายได้จากการประกอบกิจการนั้น

3.  ได้รับยกเว้นอากรขาเข้าสำหรับวัตถุดิบ
    และวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลา
    1 ปี นับแต่วันนำเข้าครั้งแรก

  จากสิทธิประโยชน์ดังกล่าวข้างต้นนั้น บริษัทฯ เชื่อมั่นว่าบริษัทฯ
  มีศักยภาพที่จะแข่งขันกับคู่แข่งในตลาดได้ และในอนาคตอันใกล้นี้บริษัทฯ
  มีนโยบายที่จะยื่นขอรับการส่งเสริมการลงทุนสำหรับโรงงานสาขาที่จังหวัดสงขลา
  เพื่อรองรับการเติบโตของตลาดทางภาคใต้ และในอ่าวไทย เช่น กลุ่มลูกค้าเชฟรอนและ ปตท.
  สำรวจและผลิตปิโตรเลียม เป็นต้น

1.3.2 การประกอบธุรกิจ

ภาพรวมของการประกอบธุรกิจของบริษัทฯ บริษัทย่อย และบริษัทร่วม

(100.00%)

  - ดำเนินธุรกิจเกี่ยวกับงานก่อสร้างและจัดหา บุคลากรเพื่อปฏิบัติงานในต่างประเทศ

(60.10%)

  - ประกอบธุรกิจรับเหมางานติดตั้งระบบไฟฟ้า เครื่องมือวัด และ Material Supply
  กลุ่มปิโตรเคมี โรงกลั่นน้ำมัน โรงผลิตกระแสไฟฟ้า และบริษัทในนิคมอุตสาหกรรมต่างๆ

  (54.94%)

- ดำเนินธุรกิจหอพักให้เช่าราคาต่ำ

- ดำเนินธุรกิจด้านไฮโดรคาร์บอน

- ดำเนินธุรกิจด้านการก่อสร้าง (5.00%)

- ดำเนินธุรกิจให้บริการอุตสาหกรรมด้าน

พลังงาน และจัดหาบุคลากร - ดำเนินธุรกิจการออกแบบและติดตั้งระบบ

- การสื่อสารโดยลงทุนร่วมกับ NEC

  (99.99%)

  - ดำเนินธุรกิจเป็นผู้คัดเลือกบุคลากรที่มีคุณภาพ เพื่อส่งให้กับบริษัทต่างๆ ในต่างประเทศ

(99.99%)

  -
  ดำเนินธุรกิจงานทดสอบโลหะในธุรกิจก่อสร้างที่เกี่ยวกับเหล็กท่อโลหะในอุตสาหกรรมโรงกลั่นน้ำมันอาคารสูง
  โรงงานอุตสาหกรรม งาน X-RAY ท่อและถังแก๊ส

1.3.3 โครงสร้างรายได้

บริษัท พีเออี (ประเทศไทย) จำกัด (มหาชน) ประกอบธุรกิจ 2 ประเภทหลัก โดยมียอดขาย
หรือโครงสร้างรายได้แยกตามสายงานในระยะเวลา 3 ปีย้อนหลัง ดังนี้

  --------------------------- --------- ------- --------- ------- --------- -------
  โครงสร้างรายได้               2552              2551              2550      

  (บริษัทฯ)                     พันบาท     %       พันบาท     %       พันบาท     %

  1. ธุรกิจไฮโดรคาร์บอน                                                         

  1.1 Electrical & Instrument 28,749    4.47    22,137    7.33    -         -

  1.2 Fabrication, Rayong     67,746    10.54   10,293    3.41    2,116     0.76

  Fabrication, Songkhla       34,041    5.3     75,708    25.05   49.528    17.67

  1.3 Oil & Gas               134,689   20.97   129,155   42.74   104,805   37.4

  รวม                         265,225   41.28   237,293   78.53   156,449   55.83

  2. ธุรกิจโครงสร้างพื้นฐาน                                                       

  2.1 Civil Engineering       377,008   58.67   61,112    20.22   53,061    18.93

  2.2 Mechanical & Electrical -         -       3,707     1.23    18,373    6.56
  Engineering                                                               

  2.3 Communication           -         -       -         -       49,670    17.72

  2.4 Trading                 319       0.05    65        0.02    2,684     0.96

  รวม                         377,327   58.72   64,884    21.47   123,788   44.17

  รวมทั้งสิ้น                     642,552   100     302,177   100     280,237   100
  --------------------------- --------- ------- --------- ------- --------- -------

นโยบายการแบ่งการดำเนินงานของบริษัทในเครือ ในกรณีที่บริษัทฯ
และบริษัทย่อยมีการดำเนินธุรกิจประเภทเดียวกัน อาทิเช่น งานก่อสร้างและจัดหาบุคลากร บริษัทฯ
มีนโยบายให้บริษัทย่อยเป็นผู้ดำเนินงานสำหรับโครงการในต่างประเทศ แต่ในประเทศไทยนั้น
บริษัทฯ จะเป็นผู้ดำเนินการเอง

โครงสร้างรายได้ของบริษัทฯ และบริษัทย่อยมีการประกอบธุรกิจและแบ่งสายงานใหญ่ๆ ออกเป็น 2
ประเภท โดยมีมูลค่ารายได้จำแนกตามสายงานในระยะเวลา 3 ปีย้อนหลัง ดังนี้

  ------------------------- ------- --------- ------- --------- ------- --------- -------
  โครงสร้างรายได้             % ถือหุ้น  2552              2551              2550      

  (บริษัทฯ และบริษัทย่อย)        ของ                                                   

                            บริษัท    พันบาท     %       พันบาท     %       พันบาท     %

  1. ธุรกิจไฮโดรคาร์บอน                                                               

  บมจ. พีเออี (ประเทศไทย)             264,849   28.45   237,293   51.32   156,472   44.91

  1.1 Electrical &                  28,749    3.09    22,137    4.79    -         -
  Instrument                                                                      

  1.2 Fabrication, Rayong           67,746    7.28    10,293    2.23    2,116     0.61

  Fabrication, Songkhla             34,041    3.66    75,708    16.37   49,528    14.22

  1.3 Oil & Gas                     134,313   14.42   129,155   27.93   104,805   30.08

  บจ. พี เอ อี เทคนิคอล เซอร์วิส 99.99   111,517   11.98   94,527    20.44   67,870    19.48

  บจ. ดับบลิวเอ็นเอสอาร์ แปซิฟิค  60.09   81,716    8.77    2,542     0.55    -         -

  บจ. พีเออี คอนสตรัคชั่น        99.99   191       0.02    6,842     1.48    -         -
  รีซอร์สเซส                                                                        

  รวม                               458,273   49.22   341,204   73.79   224,319   64.39

  2. ธุรกิจโครงสร้างพื้นฐาน                                                             

  บมจ.พีเออี (ประเทศไทย)              252,377   27.11   51,557    11.15   123,788   35.53

  บจ.ดับบลิวเอ็นเอสอาร์ แปซิฟิค   60.09   -         -       38,315    8.29    -         -

  บจ.โอเอซิส ดีเวลลอปเม้นท์     54.94   294       0.03    485       0.1     290       0.08

  กิจการร่วมค้าศรีอู่ทองและพีเออี   70.00   220,098   23.64   30,866    6.67    -         -

  รวม                               472,769   50.78   121,223   26.21   124,078   35.61

  รวมทั้งสิ้น                           931,042   100     462,427   100     348,397   100
  ------------------------- ------- --------- ------- --------- ------- --------- -------

1.3.4 เป้าหมายการดำเนินธุรกิจ

บริษัท พีเออี (ประเทศไทย) จำกัด (มหาชน)
วางเป้าหมายที่จะเป็นผู้ให้บริการครบวงจรเริ่มตั้งแต่การออกแบบ วางแผน
ก่อสร้างวัสดุอุปกรณ์ตลอดจนการให้บริการต่างๆ แก่ลูกค้าในอุตสาหกรรมพลังงาน ได้แก่ น้ำมัน ก๊าซ
และปิโตรเคมี ซึ่งถือเป็นธุรกิจหลักของบริษัทฯ นอกจากนี้ บริษัทฯ
ให้บริการลูกค้าที่อยู่ในอุตสาหกรรมเกี่ยวกับโครงสร้างพื้นฐาน (Infrastructure) ได้แก่
การก่อสร้างอาคาร บริษัทฯเป็นบริษัทรับเหมาชั้นนำของประเทศไทย
ทั้งทางด้านวิศวกรรมและการก่อสร้าง โดยได้รับความร่วมมือจากบริษัทพันธมิตรชั้นนำระดับโลก คือ
GPS ที่ให้ความสนับสนุนด้านเทคโนโลยี ทำให้บริษัทฯ
เพิ่มความสามารถในการรองรับงานวิศวกรรมและก่อสร้างอุปกรณ์ในอุตสาหกรรมน้ำมันและก๊าซธรรมชาติขนาดใหญ่ๆ
ได้ อีกทั้งเพื่อตอบสนองความต้องการของลูกค้าทั้งในและต่างประเทศซึ่งขยายตัวอย่างต่อเนื่อง

บริษัทฯ เริ่มพัฒนาระบบการบริหารการจัดการ
โดยเน้นการพัฒนาทรัพยากรมนุษย์ที่มีอยู่และส่วนที่เสริมเข้ามาใหม่เพื่อให้บริษัทฯ
เติบโตตามเป้าหมาย มีการส่งเสริมและนำเทคโนโลยีต่างๆ มาใช้
โดยเฉพาะเทคโนโลยีสารสนเทศ เพื่อเพิ่มขีดความสามารถในการทำงานและการแข่งขันของบริษัทฯ

บริษัทฯ ได้เน้นการบริหารการจัดการเพื่อให้เป็นไปตามหลักธรรมาภิบาล (Corporate
Governance) สร้างเสริมให้มีการกำกับดูแลที่ดี เพื่อก่อให้เกิดการบริหารจัดการอย่างโปร่งใส
อันจะเป็นประโยชน์ต่อบริษัทฯ ผู้ถือหุ้น พนักงาน
รวมถึงการเจริญเติบโตทางเศรษฐกิจของประเทศชาติในที่สุด